2017માં ટેક્સટાઈલની જાણીતી કંપની વેલ્સપન ઈંડિયા (Welspun India)એ મહિલાઓ સંચાલિત યુનિટ શરૂ કર્યું છે જે વિશ્વભરમાં રિટેલર્સને માલ પૂરો પાડે છે. કામ કરતી 55 ટકા મહિલાઓ ઉત્તરપ્રદેશ, બિહાર, મધ્યપ્રદેશ, ઓડિશા, પશ્ચિમ બંગાળ, મહારાષ્ટ્ર અને ઝારખંડ જેવા રાજ્યોની છે. જ્યારે 45 ટકા મહિલાઓ અંજારની આસપાસના ગામડામાંથી આવે છે. અંજારમાં જ કંપનીનો મેન્યુફેક્ચરિંગ પ્લાન્ટ છે. 800 જેટલા મહિલા કારીગરો છે અને મોટાભાગના ઓછી આવક ધરાવતા પરિવારોમાંથી આવે છે. આ મહિલાઓ વિવિધ ડિપાર્ટમેન્ટ જેવા કે, કટિંગ, સીવણ, ફિનિશિંગ અને પેકિંગમાં કામ કરે છે.